黑面琵鷺

黑臉琵鷺，台灣譯做黑面琵鷺，又稱匙嘴鷺、琵琶嘴鷺。因為佢扁平如湯匙狀嘅長嘴，同中國樂器中嘅琵琶極之相似，所以有個咁嘅名；亦因為佢姿態優雅，又俾人讚做「黑面舞者」、「黑面天使」；屬鸛形目、朱鷺科、琵鷺亞科。琵鷺亞科族群喺全世界共有六種，其中以黑臉琵鷺數量最為稀少，屬全球瀕危物種類別之一。所以當黑臉琵鷺喺每年10月至遞年2月過冬時，東南亞睇雀嘅人會到處觀測同關注佢過冬狀況同統計一下。

特徵 

琵鷺都有個大大件琵琶嘴，而黑臉琵鷺生得同白琵鷺好似，不過就細隻啲，而塊面就係黑色，面板裸露，冠羽短兼蓬鬆。體長76厘米，重一公斤。繁殖期黑臉琵鷺冠羽同胸羽毛都變黃色，好顯眼。休息嗰時，個頭會躺喺係身體上。佢哋大概喺 5 歲嘅時候會繁殖，有啲可以活到 9.5 年。

食啲乜 

泥灘濕地各種小動物，琵琶型嘅嘴有如探雷器，幫佢哋搵嘢食，相比鴴鷸類細長嘅喙，琵鷺個嘴更適合發掘淺層嘅嘢食。搵嘢食嗰時，個頭會左右搖擺。

2008 年一項香港后海灣研究指出，蒼鷺同大白鷺會偷黑臉琵鷺嘅嘢食，但係黑臉琵鷺就冇乜能力搶返佢哋嘅嘢食。

生態分佈 
黑面琵鷺鍾意喺泥濘水塘、湖泊或泥灘等海岸地區嘅生境中活動，經常喺水中緩慢前進，嘴往兩旁甩動以尋找食物。

黑面琵鷺喺朝鮮島嶼同遼東島嶼繁殖。據記載冬天至台灣島及中國嘅華中華南地區江西、貴州、福建、廣東以及海南島同越南北部越冬，以前喺過菲律賓過冬。目前世界上有4,000幾隻，多數喺台灣同香港過冬。

香港：米埔濕地公園、尖鼻咀及內后海灣 。
中國大陸：據觀鳥愛好者近期提交嘅記錄，喺珠江口一帶、江西永修、上海崇明及福建閩江口等地有確證嘅黑臉琵鷺觀測記錄，其中廣東深圳嘅福田紅樹林，每年有約50隻左右嘅黑臉琵鷺種群過冬，上海崇明東灘可以初步確證為黑臉琵鷺嘅遷徙通道。

台灣：每年10月至遞年4、5月可以喺台南縣七股鄉附近見到。曾經喺宜蘭、關渡、大肚溪口，以及曾文溪口爾啲地方出現；曾文溪口平時約有160隻棲息。2000年嘅調查中曾經去到488隻，約佔全世界估計量嘅三分之二，2006年11月26號經台南市野鳥學會同台南縣黑面琵鷺保育學會聯合，去到最高數目之1017隻，應係當時全世界已知嘅最大族群。

繁殖同保護 
「2020黑面琵鷺全球同步普查」喺1月26至27號期間嘅調查發現，全球各黑臉琵鷺度冬區共調查到4,864隻黑臉琵鷺。
2019 年 1 月 25-27日，超過 200 名志願測量員同鳥類學家喺東亞沿海地區記錄咗有史以嚟最多隻黑臉琵鷺，有 4463隻。
IUCN瀕危等級：EN C1+2b，生效年代：2003年
IUCN瀕危等級：受威脅，生效年代：1996年
中國瀕危動物紅皮書等級：瀕危，生效年代：1996年
台灣行政院農業委員會：第一類瀕臨絕種保育類野生動物，生效年代：1992年
日本喺1990 年代初期嘗試圈養繁殖，喺21隻蛋裏面成功孵出四隻。
中國國家重點保護等級：二級，生效年代：1989年
香港1976年1月23日野生動物保護條例黑臉琵鷺被列為受保護動物。
日本環境省滅危懼IA類
喺1950 年代，黑臉琵鷺 只得返 300 隻。原因之一係朝鮮戰爭後黑臉琵鷺蛋被過度收穫。

其他別稱 
台灣七股當地人因為佢個嘴扁平，似湯匙喺水中撩來撩去搵嘢食，稱之為「撓片不」、「黑面撓片不」、「黑面仔」、「黑面鳥仔」。台灣嘅宜蘭地區就叫做「飯匙鵝」。

環誌信息 
近年來東亞地區採取統一規格對黑臉琵鷺進行環誌研究，直到而家已環誌嘅黑臉琵鷺信息如下，向野外睇到佩有下述腳環嘅黑臉琵鷺就應該盡快聯繫當地嘅鳥類環誌機構，以協助搜集關於黑臉琵鷺繁殖遷徙嘅相關資料：

H01喺2002年12月9號中肉毒桿菌死咗。

台灣七股黑面琵鷺生態保護區
香港鳥類
香港電台嘅《大自然逐樣講》

雀